عبد العزيز سلام

عبدالعزيز سلام كاتب وصحفى ومؤلف اغانى اتولد أول ديسمبر 1915-1984 سبب الوفاة (أزمه قلبيه) ،اخد دبلوم دار العلوم سنة 1940 واشتغل لفتره مدرس لكنه إستقال و إتجه للعمل فى الصحافة لغاية ماوصل لمنصب رئيس تحرير مجلة المساحة ومجلة العروبة وفن السينما سنة 1948

كمان كتب للسينما القصص والسيناريوهات والحوار ابتداء من فيلم (بياعة اليانصيب) سنة 1947 بطولة رجاء عبده اللى توطدت صلته بيها فبقى كاتب أغانيها المفضل ومنها (ياضاربين الودع) ألحان احمد صدقى سنة 1950 فى فيلمها اللى أنتجته (حبايبى كتير) ، كتب (دارى العيون)لمحمد فوزى اللى غناها لفاتنة السينما كاميليا فى فيلم (الروح والجسد)، كمان كتب للسينما الدنيا حلوة لشاديه و أنا الماضى لفاتن حمامه وخليك مع الله للكحلاوى وخالد بن الوليد مع حسين صدقى و أول أفلام مها صبرى أحلام البنات و أفلام هانى شاكر (لما يغنى الحب) ولفريد شوقى (عنتر بن شداد) وكتب قصة فيلم (شاطيء الحب) لفريد الأطرش و سميره احمد رغم أنه لم يكتب أغانيه وكتب لفريد الاطرش شوية اغانى زى (قدام عنيه وكفاية ياعينى وخد قلبى وسألنى الليل ومخاصمك ياقلبى وقسمتى وياك وديالوج خلينى أخرج من هنا مع نور الهدى). وكتب لأسمهان (دخلت مرة الجنينة) ولفريد وشهرزاد (أدينى ميعاد وقابلني) ولسعاد محمد (بقى عايز تنسانى) و أجمل أغانى محرم فؤاد (ياواحشنى رد عليا) ولصباح بيحبنى وبحبه و احبك يانى وعلى وقصة فيلمها مع احمد رمزى والنابلسى (حبيب حياتي).
 اغانيه اللى كتبها 
 ادينى ميعاد - فريد الاطرش
 ان حبيتنى احبك اكتر - فريد الاطرش
 بيحبنى وبحبه - فريد الاطرش
 جرى ايه يا عزالنا - فريد الاطرش
 حبيب القلب من جوه - فريد الاطرش
 خدى قلبى - فريد الاطرش
 دايما معاك - فريد الاطرش
 قسمه مكتوبه - فريد الاطرش
 كرهت حبك - فريد الاطرش
 ليه أنا بحبك - فريد الاطرش
 مخاصمك يا قلبى - فريد الاطرش
 عينيا بتضحك - فريد الاطرش
 يفيدك بأيه الأنين - فريد الاطرش
 يا فرحة المايه - فريد الاطرش
 وياك وياك - فريد الاطرش
 مين يعرف - فريد الاطرش
 م الباب للشباك - فايزة احمد
 بقى عايز تنسانى - سعاد محمد
 والله وعرفت تحب - سعاد محمد
 احبك يانى - صباح
 بيحبنى وبحبه - صباح
 توب يا قلبى - صباح
 راحت ليالى - صباح
 اعطف يا جميل - محمد عبد المطلب
 حبيت كتير - محمد عبد المطلب
 يا واحشنى رد عليا - محرم فؤاد

تصنيف:مواليد 1915
تصنيف:وفيات 1984
تصنيف:ادبا مصريين
تصنيف:كتاب مصريين